തൊഴില് നൈപുണ്യ പരീക്ഷക്ക് പോകുന്നവര്ക്ക് ആ ദിവസത്തെ ശമ്ബളം നല്കണം ജിദ്ദ: സൗദിയില് തൊഴില് നൈപുണ്യ പരീക്ഷക്ക് പോകുന്നവര്ക്ക് ആ ദിവസത്തെ ശമ്ബളം ഒഴിവാക്കരുതെന്ന് മാനവവിഭവശേഷി, സാമൂഹിക വികസന മന്ത്രാലയം. ജീവനക്കാര് ഇതിനായി സ്ഥാപനത്തില്നിന്നു മുന്കൂട്ടി അനുമതി തേടണം. രാജ്യത്ത് തൊഴില് സാഹചര്യവും ഗുണമേന്മയും മെച്ചപ്പെടുത്താനാണ് പരീക്ഷ നടപ്പാക്കിയത്.സ്വകാര്യ മേഖല ജീവനക്കാര്ക്ക് പരീക്ഷകള് എഴുതാന് വേതനത്തോടുകൂടിയ അവധിക്ക് അവകാശമുണ്ടെന്നാണ് മാനവശേഷി, സാമൂഹിക വികസന മന്ത്രാലയം വ്യക്തമാക്കിയത്. തൊഴിലാളിക്ക് ഇത് നിഷേധിക്കുന്നത് നിയമലംഘനമാണ്. ഇതിന് പരീക്ഷ തീയതിയുടെ 15 ദിവസം മുമ്ബ് തൊഴിലാളി അവധിക്ക് അപേക്ഷ നല്കിയിരിക്കണം. പരീക്ഷ എഴുതിയിട്ടില്ലെന്ന് തെളിയുന്ന പക്ഷം തൊഴിലാളിക്ക് പരീക്ഷ അവധി ഇനത്തിലെ വേതനം നിഷേധിക്കും. കൂടാതെ, ഇത്തരം സാഹചര്യങ്ങളില് തൊഴിലാളിക്കെതിരെ മറ്റ് അച്ചടക്ക നടപടികള് സ്വീകരിക്കാനും തൊഴിലുടമക്ക് അവകാശമുണ്ട്. സൗദിയിലുടനീളം തൊഴിലാളികളുടെ കഴിവ് പരിശോധിക്കാന് തൊഴില് നൈപുണ്യ പരീക്ഷ നടക്കുന്നുണ്ട്. വ്യാജന്മാരെ കണ്ടെത്താനും ഇതുവഴി സാധിക്കും. പുതിയ വിസകളിലെത്തുന്നവര്ക്ക് നാട്ടില്നിന്നുതന്നെ പരീക്ഷയെഴുതാന് സംവിധാനമുണ്ട്.